На основу члана 121. Закона о основама система образовања и васпитања („Службени гласник РС“, број 88/17 и 27/18-др. закони), члана 3. став 4. Правилника о општинском савету родитеља („Службени гласник РС“, број 72/18) и члана 37. став 1. тачка 31. Статута општине Инђија („Службени лист општине Инђија“, број 9/13 – пречишћен текст и 7/18),

Скупштина општине Инђија, на седници одржаној дана 04. марта 2019. године, донела је

**Р Е Ш Е Њ Е**

**о именовању Општинског савета родитеља**

**I**

Именује се Општински савет родитеља општине Инђија, за школску односно радну 2018/2019. годину, који чине представници савета родитеља свих установа образовања и васпитања на територији општине Инђија, у саставу:

1. Представници Предшколске установе „Бошко Буха“ Инђија:

-Гњидић Даница, члан,

-Пуђа Јелена, заменик члана,

2. Представници Основне школе „Душан Јерковић“ Инђија:

-Лајбеншпергер Наташа, члан,

-Драмићанин Ружица, заменик члана,

3. Представници Основне школе „Петар Кочић“ Инђија:

-Кужет Александар, члан,

-Петричевић Јованка, заменик члана,

4. Представници Основне школе „Јован Поповић“ Инђија:

-Илић Борко, члан,

-Димитров Тања, заменик члана,

5. Представници Основне школе „Браћа Груловић“ Бешка:

-Равњак Дејана, члан,

-Чолић Саша, заменик члана,

6. Представници Основне школе „Слободан Бајић Паја“ Нови Карловци:

-Радовић Жељка,члан

-Миловановић Слађана, заменик члана,

7.Представници Основне школе „Др Ђорђе Натошевић“ Нови

Сланкамен:

-Петковић Радмила, члан,

-Чакара Анита, заменик члана,

8. .Представници Основне школе „22. јули“ Крчедин:

-Бурда Наташа, члан,

-Петковић Нада, заменик члана,

9. .Представници Основне школе „Ружа Ђурђевић Црна“ Чортановци:

-Војновић Гордана, члан,

-Јанковић Ксенија, заменик члана,

10. .Представници Основне школе „Бранко Радичевић“ Марадик:

-Ипач Данијел, члан,

-Зекић Мариета, заменик члана,

11. .Представници Гимназије Инђија:

-Мрђа Милка, члан,

-Дудаш Слободан, заменик члана,

12. .Представници Техничке школе „Михајло Пупин“ Инђија

-Ђуровић Далиборка, члан,

-Пилиповић Биљана, заменик члана,

13. Представници Средње школе „Др Ђорђе Натошевић“:

-Милошевић Мирослава, члан,

-Калинић Лазар, заменик члана.

Члановима Општинског савета родитеља именованим у ставу 1. ове тачке, мандат траје до именовања новог сазива истог, а најдуже до 01. октобра 2019. године.

**II**

Општински савет родитеља:

1) даје мишљење, иницира акције и предлаже мере за остваривање права детета, унапређивање образовања, васпитања и безбедности деце, односно ученика у општини;

2) учествује у утврђивању општинских планова и програма који су од значаја за остваривање образовања, васпитања и безбедности деце;

3) прати и разматра могућности за унапређивање једнаког приступа, доступности и могућности образовања и васпитања за децу, односно ученике; спречавања социјалне искључености деце односно ученика из угрожених и осетљивих група на територији општине;

4) пружа подршку савету родитеља свих установа на територији општине у вези са питањима из њихове надлежности;

5) заступа интересе деце и ученика општине у ситуацијама које су од значаја за унапређивање њиховог образовања, васпитања, безбедности и добробити на територији општине;

6) сарађује са организацијама које делују у области образовања и васпитања, заштите здравља, социјалне заштите, културе, заштите и унапређења права детета и људских права;

7) обавља и друге послове у вези са образовањем и васпитањем на територији општине.

**III**

Општински савет родитеља саставља полугодишњи извештај о свом раду и доставља га установама за које је Општински савет родитеља именован и Скупштини општине Инђија.

**IV**

Стручне послове за потребе Општинског савета родитеља обавља Одељење за друштвене делатности Општинске управе општине Инђија.

Административно-техничке послове потребне за рад Општинског савета родитеља обавља Одељење за правне и скупштинске послове Општинске управе општине Инђија.

**V**

Ово Решење објавити у „Службеном листу општине Инђија“.

**ОПШТИНА ИНЂИЈА**

**СКУПШТИНА ОПШТИНЕ**

**Број:02-24/ 2019-III Председник,**

**Дана:04.марта 2019. године**

**И н ђ и ј а**  **Милан Предојевић**

**О Б Р А З Л О Ж Е Њ Е**

Правни основ за доношење Решења о именовању Општинског савета родитеља је 121. Закона о основама система образовања и васпитања („Службени гласник РС“, број 88/17 и 27/18-др. закони), који уређује да ближе услове у вези начина рада општинског савета родитеља заједнички прописују ресорни министар и министар надлежан за послове локалне самоуправе. Министар просвете, науке и технолошког развоја и министар државне управе и локалне самоуправе споразумно су, дана 28. септембра 2018. године, донели Правилник о општинском савету родитеља („Службени гласник РС“, број 72/18), који у члану 3. став 4. прописује да Скупштина општине именује чланове Општинског савета родитеља.

Члан 4. Правилника прописује да представника родитеља и његовог заменика у Општинском савету, савет родитеља установе предлаже сваке радне, односно школске године. На основу предлога савета родитеља, директор установе доноси одлуку о представнику родитеља и његовог заменика из савета родитеља установе у Општински савет, и исту доставља Скупштини општине.

Како су директори свих основних и средњих школа са територије општине Инђија, те Предшколске установе "Бошко Буха" Инђија, доставили своје одлуке о представницима родитеља из својих установа Скупштини општине Инђија, стекли су се услови за доношење Решења о именовању Општинског савета родитеља.

Тачка II Решења утврђује надлежности Општинског савета, у складу са чланом 121. став. 2. Закона, тачка III утврђује да Општински савет родитеља саставља полугодишњи извештај о свом раду и доставља га установама за које је Општински савет родитеља именован и Скупштини општине Инђија, док тачка IV утврђује обавезу надлежних одељења Општинске управе општине Инђија везано за стручне и административно-техничке послове за потребе рада Савета.

**Одељење за друштвене делатности**